***Projekts***

**Jelgavas novada dome**

**LĒMUMS**

**Jelgavā**

**2024.gada Nr.**

**Par investīciju projekta “Valgundes pagasts, Tīreļu ciema, Rīgas ielas seguma atjaunošana posmā no Valsts galvenā autoceļa A9 līdz DUS “Astarte”, Jelgavas novadā” īstenošanu**

Pamatojoties uz Pašvaldību likuma 4.panta pirmās daļas 3.punktu un 10.panta pirmās daļas 21.punktu, likuma „Par pašvaldību budžetiem” 22.pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36.panta otrās daļas 7.punktu, Ministru kabineta 2019.gada 10.decembra noteikumiem Nr. 590 “Noteikumi par pašvaldību aizņēmumiem un galvojumiem”, Ministru kabineta 2024.gada 5.marta noteikumiem Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” un Jelgavas novada domes 2024.gada 22.janvāra Jelgavas novada pašvaldības saistošo noteikumu Nr. 1 “Par Jelgavas novada pašvaldības budžetu 2024.gadam” 5. pielikuma 56. punktu un saskaņā ar to, ka investīciju projekts **“Valgundes pagasts, Tīreļu ciema, Rīgas ielas seguma atjaunošana posmā no Valsts galvenā autoceļa A9 līdz DUS “Astarte”, Jelgavas novads”** ir ietverts un atbilst Jelgavas novada attīstības programmas 2023. – 2029.gadam un spēkā esošajam Investīciju plānam 2023. – 2029.gadam (213. ieraksts), un nodrošina lietderīgu investīciju īstenošanu pašvaldības autonomās funkcijas “gādāt par pašvaldības īpašumā esošo ceļu būvniecību, uzturēšanu un pārvaldību” izpildei, Jelgavas novada dome **nolemj**:

1. Apstiprināt investīciju projekta **“Valgundes pagasts, Tīreļu ciema, Rīgas ielas seguma atjaunošana posmā no Valsts galvenā autoceļa A9 līdz DUS “Astarte”, Jelgavas novads”** īstenošanai nepieciešamo kopējo finansējumu 125 532,79 EUR (viens simts divdesmit pieci tūkstoši pieci simti trīsdesmit divi euro un 79 centi) apmērā, no kura:
   1. Valsts budžeta aizdevums ir 106 702,87 EUR (viens simts seši tūkstoši septiņi simti divi *euro* un 87 *centi*);
   2. Jelgavas novada pašvaldības finansējums ir 18 829,92 EUR (astoņpadsmit tūkstoši astoņi simti divdesmit deviņi *euro* un 92 *centi*).
2. Informāciju par investīciju projektu **“Valgundes pagasts, Tīreļu ciema, Rīgas ielas seguma atjaunošana posmā no Valsts galvenā autoceļa A9 līdz DUS “Astarte”, Jelgavas novads”** nosūtīt Satiksmes ministrijai atzinuma saņemšanai. Pēc Satiksmes ministrijas pozitīva atzinuma saņemšanas:
   1. ņemt ilgtermiņa aizņēmumu 106 702,87 EUR (viens simts seši tūkstoši septiņi simti divi *euro* un 87 *centi*) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2025.gada janvārim. Aizņēmumu atmaksu garantēt ar pašvaldības budžetu. Aizņēmumu izņemt 2024.gadā;
   2. nodrošināt un paredzēt pašvaldības 2024.gada budžetā nepieciešamo līdzfinansējumu 18 829,92 EUR (astoņpadsmit tūkstoši astoņi simti divdesmit deviņi *euro* un 92 *centi*) apmērā, veicot attiecīgus grozījumus 2024.gada pašvaldības budžetā.
3. Jelgavas novada pašvaldības investīciju projektu **“Valgundes pagasts, Tīreļu ciema, Rīgas ielas seguma atjaunošana posmā no Valsts galvenā autoceļa A9 līdz DUS “Astarte”, Jelgavas novads”** īstenot 2024. gadā.
4. Uzdot kontroli par lēmuma izpildi Jelgavas novada pašvaldības Centrālās administrācijas Projektu nodaļai, Budžeta plānošanas nodaļai, Administratīvā departamenta Finanšu nodaļai.

Domes priekšsēdētāja pienākumu izpildītāja I.Vītola

Sagatavoja: A.Virviča-Jansone

26460551